Anna-Maija Tuokko jää äitiyslomalle: ”Maha on alkanut estää liikkumista lavalla”
Näyttelijä Anna-Maija Tuokko joutuu jättämään kevään teatteriroolinsa kesken. – Teen enää yhden esityksen, Anna-Maija sanoo.
16.3.2019 Teksti: Johanna Yrjölä Kuvat: Tiia Ahjotuli
Toista lastaan odottavan näyttelijä Anna-Maija Tuokon, 37, raskaus on jo pitkällä.
– Lapsen laskettu aika on kesän korvilla, ja aion työskennellä toukokuun alkuun asti. Teen muun muassa radioteatteria ja juonnan parin viikon päästä järjestettävän Jussi-gaalan Mikko Leppilammen kanssa, Anna-Maija jutteli Baby Jane -elokuvan kutsuvierasnäytöksessä Tennispalatsissa Helsingissä.
Anna-Maija Tuokko tekee enää yhden esityksen
Näyttelijällä on entuudestaan 3,5-vuotias tytär puolisonsa, ohjaaja-näyttelijä Kari Heiskasen, 63, kanssa. Karilla on puolestaan kolme lasta aiemmasta liitostaan.
Lue myös: Näin syvästi esikoisen syntymä vaikutti Kari Heiskaseen: ”Teen kaikkeni, että tämän tytön elämä on onnellinen”
Syksystä lähtien Anna-Maija Tuokko on tähdittänyt Kansallisteatterin suurella näyttämöllä esitettävää Kolme sisarta -näytelmää. Loppuunmyyty näytelmä pyörii vielä ainakin kevään ajan, mutta Anna-Maija joutuu jättäytymään sivuun esityksistä jo hyvin pian.
– Teen enää yhden esityksen, sillä maha on alkanut estää liikkumista lavalla. Muuten vointini on oikein hyvä, Anna-Maija kerto.